Dies Cinerum
Dies cinerum qui in corpore Missalis Romani semper Feria quarta cinerum vocatur, et antiquitus etiam "dies cineris" et "dies cilicii", in ecclesia catholica ritus romani exordium definit temporis illius sacri quod Quadragesima dicitur ad praeparationem Paschae ordinatum. Primus dies est post Carnelevarium.

Cuius diei nomen a cineribus accepit, qui, facti de ramis olivarum, sive aliarum arborum, anno praecedenti benedictis, super caput fidelium hodie imponuntur.

Tempus vero sacrum Quadragesimae dies habet quadraginta sex, quorum paenitentiae et ieiunii sunt quadraginta, festivi autem sex, quia in omnibus dominicis celebratur gaudium resurrectionis Christi. Reliqui quadraginta recolunt totidem dies in quibus in deserto Iesus cibo abstinebat. 

In ecclesiis autem orientalibus tempus ieiuniorum iam anteriore feria secunda incipit. Itemque in ritu ambrosiano tempus Quadragesimae initiatur sequenti die dominica, ieiunium vero posteriore feria secunda. Quibus igitur in traditionibus feria quarta cinerum non celebratur.

 Carnelevarium
 Calendarium Romanae Ecclesiae

Nota

Nexus externi 
 Dies cinerum usque ad annum 2023

Feriae Christianae
Sacramentalia
Carnelevarium